
SA Hiiumaa Arenduskeskus soovib läbi viia vastavalt hankekorra punktile 4.2 väikeostu ning palub esitada pakkumus alljärgnevatel tingimustel.

Hiiumaa turismiklaster/SA Hiiumaa Arenduskeskus küsib hinnapakkumist Hiiumaa 2027 turismitrükise koostamiseks, mis on Hiiumaa turismi edendamiseks mõeldud trükis ning mis sisaldab publitsistikat Hiiumaa teemal, Hiiumaa külastusinfot ja kohalike ettevõtjate/turismiasjaliste reklaame/tutvustusi. 

Taust: Trükis toetab Hiiumaa turismiettevõtjate, külastusteenuste pakkujate ja sidustegijate eesmärke. Sisu koosneb Hiiumaad üldiselt tutvustavast infost, turismi- ja huvipunktide kirjeldustest; põnevate paikade, inimeste ja lugude tutvustamisest; lisaks olulised kontaktid ja transpordiinfo. Ennekõike on trükis mõeldud väljapoole Hiiumaad ja ka Eestist välja. Trükis peab olema kooskõlas Hiiumaa sõnumite ja kuvandiga. Tulenevalt trükise väljaandmisega seotud rahastustingimustest on võimalik seda levitada ainult tasuta.

1. Trükis peab vastama järgmistele kriteeriumitele 
1.1.  Sisu on kvaliteetne, mille koostavad professionaalsed sisuloojad ja fotograafid
1.2.  Kajastatavad teemad (täpne ülesehitus ja sisu kooskõlastatakse töö käigus) 
· Sissejuhatus Hiiumaa tutvustusega
· 2027 teema-aasta tutvustus
· Põnevad külastusobjektid, põnevad lood ja persoonid
· Hiiumaa kaart
· Tegevused perega/lastega, tegevused aktiivse puhkuse veetmiseks, tegevused merel ja mere ääres, matkarajad, tuletornid
· Mida teha ja vaadata Hiiumaa korduvkülastamisel, kui põhilised turismisihtkohad on käidud 
· Sündmuste kalender 2027
· Reklaamid
· Praktiline info
· Logod/rahastajad 
1.3.  Keel: Eesti keel ja inglise keel
1.4.  Paberkandjal väljaande tehnilised näitajad 
· formaat: A4
· maht: 64 lk
· värvilisus: kõik lk neljavärvitrükk
· Tiraaž: 13 000 eestikeelne trükis ja 7 000 inglisekeelne trükis
1.5.  Veebiversioon












2. Trükise sihtgrupid ja sihtturud
Sihtgrupiks on inimesed, kes on huvitatud reisimisest ja soovivad saada inspiratsiooni Hiiumaa kui sihtkoha kohta või motivatsiooni reisiotsuste tegemiseks

· Siseturistist külastaja, kel on juba kõrgendatud huvi Hiiumaale reisimiseks, on Hiiumaale teel või juba kohale jõudnud
· Võimalik siseturistist külastaja, et tekitada huvi Hiiumaa külastamise vastu
· Välisturist (soomlased jt inglise keelt kõnelevad külastajad)
· Kohalikud elanikud, et omaksid infot ja oskaksid seda vajadusel jagada
· Turismikorraldajad, reisiteenuse vahendajad

3. Pakkuja võimekus ja jaotuskanalid
· Pakkujal peab olema p.2 mainitud sihtgruppidele vastav jaotuskanalite ja levitamise võrgustik, sealhulgas väljapoole Eestit
· Pakkujal peab olema võimekus trükise edastamisel jaotusmaterjalidena messidel ja teistele sündmustel


4. Pakkumuse esitamine
Pakkumuse palume esitada elektrooniliselt e-maili aadressile kristel.peikel@hiiumaa.ee hiljemalt 19. augustil 2026 kell 16.00.

Pakkumuses peab sisalduma vähemalt:
· Hinnapakkuja nimi, registrikood ja kontaktandmed;
· Pakkumuse jõusoleku aeg;
· Trükise täislahenduse lühikirjeldus;
· Pakkumuse maksumus kokku ning eelarve, kus on välja toodud eraldi maksumus sisuloome, kujunduse, tõlke ja trüki osas;
· Pakkuja poolne levivõrgustiku ja levitamise kirjeldus, lepinguliste jaotajate/kohtade loetelu;
· Varasema kogemuse loetelu ja vähemalt 1 näide varasemast tööst; 
· Pakkuja meeskonna kirjeldus ja meeskonnaliikmete tutvustus; 
· Pakkuja kinnitus, et ollakse suutelised kogu protsessi haldama;
· Trükikoja kinnitus, et trükise tootmiseks pakutud tähtajaks on olemas tootmisvõimsus, paber ja muud ressursid.


5. Pakkumuste hindamine

Hindamise aluseks võetakse 3 kriteeriumit:
· Pakkumuse kogumaksumus 
· Jaotussüsteemi/levitamise katvus ja vastavus p 2 ja p 3
· Varasem kogemus trükiste koostamisel ja tootmisel

6. Väikeostu puudutavad nõuded
· Pakkumus peab olema jõus vähemalt 30 kalendripäeva alates pakkumuse esitamisest.
· Väikeostu eeldatav maksumus on 20 000 eurot + KM
· Hankija jätab endale õigusi pidada pakkujatega läbirääkimisi pärast pakkumuste esitamist.

Küsimused palume esitada: 
Kristel Peikel, Hiiumaa Turismiklastri juht, kristel.peikel@hiiumaa.ee, 5156329  

